text: Vil genåbne ruten Esbjerg-Harwich
  29 september 2014 kl. 19.02
  Næppe er ruten Esbjerg-Harwich lukket, før en sjællænder erklærer, at han vil genåbne den.
  Det er Niels Jørgen Basbøll Poulsen, der står bag planen. 
  Han driver et firma på Sjælland, der sælger fest- og bryllupskjoler, men har siden 2010 arbejdet med planerne om at drive passagerfærge over Nordsøen, skriver epn.dk.
  - Vi åbner med 99,9 procent sikkerhed, for med DFDS' lukning mangler der en god rejseform mellem Danmark og England. Og jeg må sige, at der nu er et decideret hul i markedet; i går væltede det ind med op mod 150 e-mails fra folk, der sad på skibet og ville høre, om vi starter op, siger Niels Jørgen Basbøll Poulsen til epn.dk.
  